en da en sv da de da da cs da da da da da da da da da da nb nb da da da da da da en da da da da da da da da da da da da nb nb da da da da de da nb da en hy da da da da da da da da da da nb nb da da da da da en en en en en da da nb nb sv da da da da da en da da da da en da nb nb da da da da da da en en en en nb nb da da da da da nb da en da da da da da da da da da da da de da nb nb da da en da da da da en da da en en en en en en en en en en en en en en en en en en en en en en en nb nb da da da da da da da da da da nb nb da da da da da en nb da en da da da da da da de da da da nb nb da da da da da da da da nb nb da da en da nb nb da da en da da nb en sv de nl da da da de da ca da de da da da da en da da da cs da cs da da da cs da de cs da da de de cs cs cs da de de da da da da cs da cs cs cs de da cs sv da da da cs da de cs da cs da da cs en da da da cs da da cs cs cs da da cs cs da da da cs de da cs da cs da da en cs da da en da da da da da da da en da da da en cs da da en da uk da
Book me up, Scotty!: september 2015
onsdag den 30. september 2015
Bogen kan købes hos Samlerens Bogklub lige her.
Nedenstående tekst er taget direkte fra Samlerens Bogklub.
"Respektløst kan man sige, at Moby Dick er komponeret med en skovl," skriver Carsten Jensen i sit forord til Flemming Chr. Nielsens nyoversættelse af Herman Melvilles berømte berømte hvalfangerepos fra 1851. Men det bjerg af en encyklopædisk spændingsroman, som blev skovlet på plads i midten af 1800-tallet, har i dag mere at sige om fanatismens anatomi, menneskeligt overmod og naturens uudgrundelige ubarmhjertighed end nogensinde
Den hvide hval Moby Dick, den hævnende fanatiker kaptajn Akab og den unge sømand, der lakonisk præsenterer sig som Ismael i romanens første linje, gjorde Herman Melville berømt. Men ikke i sin samtid.
Da romanen udkom i USA i 1851 blev den modtaget med et skuldertræk, og den engelske udgave blev beskåret og censureret til ukendelighed. Herman Melville døde som fattig, pensioneret toldinspektør i 1891 og Moby Dick sejlede rundt i de glemte bøgers hav indtil begyndelsen af 1920'erne.
Da blev det for længst glemte epos om hævn og hvalfangst trukket i land. Blandt andre af den engelske forfatter D. H. Lawrence, som sammenlignede bogen med litteraturens største værker - og det på trods af, at hans eget læseeksemplar var det engelske forlags amputerede udgave.
I Danmark udkom Moby Dick første gang i 1942 i en meget forkortet oversættelse af Peter Freuchen. 13 år senere oversatte Mogens Boisen romanen, men undlod - bevidst eller ubevidst - nogle af de seksuelle antydninger, som også havde ført til victoriansk forskrækkelse et århundrede tidligere.
Indsendt af Maria kl. 21.37 Ingen kommentarer:
Send med mailBlog om dette!Del via TwitterDel via FacebookDel på Pinterest
Boganmeldelse: Jeg vælger uden filter
Jeg fik denne bog tilsendt af Rosinante og Co, med det formål at jeg skulle lave en videoanmeldelse til deres v-log-bogfællesskab. Det var ekstremt grænseoverskridende for mig (meget mere, end jeg havde forventet). Men jeg håber I vil tage godt imod den, I kan se den lige her.
Herunder følger min skrevne anmeldelse.
Forfatter: 25 nyere danske forfattere (se alle navne i indlægget)
Unge i dag står over for et utal af valg, der skal træffes. Aldrig har mulighederne været større for selv at vælge sine veje i livet, og derfor er det måske sværere end nogensinde. Der er mange valg, der skal træffes og mange overvejelser omkring rigtige valg og bekymringer for at træffe de forkerte. Bogen består af en samling korttekster og digte af markante danske forfattere, der skriver underfundigt, sjovt og tankevækkende om alle mulige og umulige former for valg.
Jeg vælger uden filter består af digte og korttekster af: Ronnie Andersen, Rebecca Bach-Lauritsen, Jens Blendstrup, Ditte Holm Bro, Daniel Dalgaard, Nanna Damsgaard-Larsen, Adda Djørup, Helle Helle, Kamilla Hega Holst, Tine Høeg, Peder Frederik Jensen, Dennis Gade Kofod, Anita Krumbach, Hanne Kvist, Cecilie Lind, Line-Maria Lång, Caroline Minor, Dorthe Nors, Stine Pilgaard, Kristina Stoltz, Amalie Laulund Trudsø, Jesper Wung-Sung og Nikolaj Zeuthen + et grafisk bidrag af: Jeppe Lai og William Zeuthen.
Da jeg fik bogen tilsendt af var min umiddelbare tanke, at det ville blive svært at sige noget generelt om den, da den jo består af en masse brudstykker, som egentlig ikke er i direkte sammenhæng med hinanden. Men det er faktisk ikke tilfældet. Selvom teksterne naturligvis er vidt forskellige både i deres form, stil og indhold, så har de alle det tilfælles, at de på den ene eller anden måde handler om at vælge, nogle mere eksplicit end andre. De valg, der behandles er meget forskellige. Nogle af teksterne tager udgangspunkt i livets store valg, hvor andre behandler de små dagligdagsvalg (de valg vi ubevidst træffer).
Det at vælge er et tema, som alle kan relatere til, uanset aldersgruppe. Det er ikke muligt at gå igennem livet uden at træffe valg og valgtræfningen starter allerede inden vi får et sprog, det kan fx ses når moren spørger sit barn om vil have mad og barnet efterfølgende ryster på hovedet.
Der er ingen tvivl om at ungdommen i dag står over for mange valg –langt flere end deres forældre og bedsteforældre gjorde, og jeg mener helt sikkert at denne tekstsamling kan være med til at belyse de valg og sætte dem i perspektiv.
Det var ikke alle tekster jeg blev bidt af, men der var faktisk overraskende mange af dem, som satte sig i mig og fik mig til at tænke, en enkelt fik mig endda til at le. I kan høre mere om de enkelte tekster i videoen.
Hvis jeg stadig underviste, så ville jeg uden tvivl bruge denne bog til danskundervisning i udskolingen. Vi skulle ikke læse den fra ende til anden, men jeg ville vælge de tekster, som efter min mening bedst lagde op til refleksion om valg, og som derfor kunne danne grundlag for en givende debat.
For det er netop det den her samling kan, den tvinger læseren til at reflektere over valg i livet. Den minder om, hvordan de valg vi træffer kan få store konsekvenser for vores liv –også selvom valget synes bitte og ubetydeligt.
Det er på denne baggrund, at jeg giver ”Jeg vælger uden filter” mine varmeste anbefalinger.
Indsendt af Maria kl. 11.40 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Anmeldelser, Dansk litteratur, Digte, Lyrik, Skønlitteratur
mandag den 28. september 2015
Boganmeldelse: Seks år af Harlan Coben
Klik her, for at købe bogen for 99,- (med plusmedlemskab) hos Plusbog.dk
Udgivelsesår: 2013 (dansk udgivelse: 2015)
Det er seks år siden, Jake Fisher var vidne til, at han livs kærlighed, Natalie, giftede sig med en anden mand. I seks år har Jake begravet sig i sit arbejde som universitetslærer. I seks år har han holdt sit løfte til Natalie om at lade hende være i fred, og i seks år har tanken om Natalie og hendes ægtemand, Todd, pint og plaget ham.
Da Jake falder over Todds dødsannonce, kan han ikke nære sig for at deltage i begravelsen. Her får han et glimt af Todds enke, sådan som han havde håbet - men kvinden er ikke Natalie …
Jake sætter sig straks for at opklare, hvad der er sket med Natalie, og inden længe er han viklet ind i et spind af løgne og bedrag, der er tæt på at koste ham livet .
For at være helt ærlig, er jeg lidt vred på Harlan Coben. Han var skyld i, at jeg ikke sov i fire nætter, og at jeg kom uforberedt til undervisning på SDU, hvor jeg læser. Jeg kunne bare ikke lægge bogen fra mig. Det var fuldstændig umuligt for mig, jeg måtte bare liiiiige have et kapitel mere og lige et til og så et sidste, og sådan fortsatte jeg ellers til solen stod op. Mage til nervepirrende thriller, skal man eddermame lede længe efter!
Plottet er intet mindre end en genistreg, og som læser er det fuldstændig umuligt at regne ud, hvad der foregår og hvad der danner baggrund for Jakes løfte. Jeg synes som regel krimier har et par fylde-kapitler, hvor der ikke rigtig sker det store, men ikke her. Hvert kapitel indeholder et spændingsmoment, i en sådan grad at jeg kunne mærke adrenalinen pumpe, som havde jeg løbet et maraton, og det var naturligvis også årsagen til, at jeg ikke kunne slippe den.
Sproget er letlæseligt og bogen er spækket med humor. Hovedpersonen, Jake, er fyldt med selvironi og man kommer straks til at holde af ham og ønske ham det bedste.
Det er bestemt ikke det sidste jeg har læst af Harlan Coben. Jeg tørster allerede efter mere.
Er du til krimi, spænding og drama, så er du nødt til at læse den her.
Indsendt af Maria kl. 21.43 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Anmeldelser, Krimi & spænding
Top 5 storslåede biblioteker
Jeg elsker biblioteker. Jeg elsker duften, jeg elsker lydene, jeg elsker atmosfæren og mest af alt elsker jeg litteraturen. Jeg er slet ikke i tvivl om, at fundamentet for min kærlighed til biblioteker blev lagt i min tidlige barndom. Jeg var ikke ret gammel, da min far gjorde det til en ugentlig udflugt at besøge biblioteket. Jeg var ret privilegeret på det område. Ikke nok med, at jeg fik lov til at låne stakkevis af bøger, de lånte bøger blev også læst højt for mig hver eneste aften, inden jeg skulle sove. Højtlæsning og biblioteksbesøg er nok også en af de ting, jeg glæder mig mest til, hvis jeg selv får børn.
Min kærlighed til biblioteker medførte, at jeg for en del år siden lavede en liste over smukke, storslåede biblioteker, som jeg rigtig gerne vil besøge. Da der efter min mening findes uendeligt mange smukke biblioteker, lavede jeg en liste over min top 5 (dog i vilkårlig rækkefølge). Mit håb var/er, at jeg får set dem alle, nu da listen er forholdsvis overskuelig.
Min liste er som følger:
1. New York Public Library i New York, USA   ✓
2. Trinity College Library i Dublin, Irland
3. Mafra National Palace Library i Mafra, Portugal
4. George Peabody Library i Baltimore, USA
5. Bodleian Library i Oxford, England
Jeg plejer faktisk (næsten) altid at besøge biblioteker, når jeg rejser. Jeg synes et bibliotek er et rigtig godt sted til at få indblik i landets kultur, ikke ved at læse, men ved at observere, hvordan biblioteket bliver brugt, hvilke skikke og normer der synes at være.
Har I lignende lister?
Indsendt af Maria kl. 19.00 Ingen kommentarer:
Send med mailBlog om dette!Del via TwitterDel via FacebookDel på Pinterest
onsdag den 23. september 2015
Køb bogen på Bookdepository.com til 186,- lige her.
OBS! Vær opmærksom på, at bogens cover ikke længere ser ud, som ovenstående. Denne version findes selvfølgelig stadig, men så skal man altså være villig til at smide omkring 1000,- efter den. Det er lige en tand mere, end en SU tillader.
Jeg har altid været begejstret for de fiktive verdener i litteraturen. Verdener, som er usandsynlige men samtidig realistiske i det, de ikke trækker på rummænd eller monstre. Det fascinerer mig, når en forfatter opdigter et samfund, som rent praktisk er ladsiggørligt (det kan selvfølgelig altid diskuteres, hvorvidt det er muligt eller ej). Især, hvis det er et samfund, som jeg kan sidde trygt under tæppet og forarges over. Fx elskede jeg Orwells 1984.
Selvom jeg på ingen måde kan siges at dele politisk holdning med Ayn Rand, finder jeg i allerhøjeste grad hendes synspunkter interessante. Måske skyldes det netop, at jeg står i den modsatte grøft.
Til de der ikke kender Ayn Rand, blev hun verdenskendt for sin filosofi, objektivisme. Budskabet i
filosofien er, at vi som mennesker aldrig kan være forpligtede til at handle imod egne interesser. Derimod bør vi til hver en tid tilgodese- og stræbe efter opfyldelse af egeninteresser. Vi skylder ikke andre noget, og samfundets tabere må efterlades til sig selv, idet de er selvforskyldte i deres elendighed, hvadenten det må være fattigdom, sygdom, handikap mm.
"Te astounding story of a man who said that he would stop te motor of te world - and did. Tremendous in scope, breathtaking in its suspense, "Atlas Shrugged" is unlike any other book you have ever read. It is a mystery story, not about te murder of a man's body, but about te murder - and rebirth - of man's spirit. With this acclaimed work and its immortal query "Who is John Galt?" Ayn Rand found te perfect artistic form to express her vision of existence. This is te book that made her not only one of te most popular novelists of our century, but also one of its most influential thinkers."
Bogen bliver ikke længere trykt på dansk, så hvis man ønsker at læse den danske version, skal man finde den brugt et sted.
Indsendt af Maria kl. 17.00 Ingen kommentarer:
Send med mailBlog om dette!Del via TwitterDel via FacebookDel på Pinterest
onsdag den 16. september 2015
Køb bogen på Amazon.co.uk lige her
Denne uges onsdagsønske ligger i forlængelse af mit indlæg i fredags, som omhandlede en (i min litterære verden) overset forfatter, Charles Bukowski. Som jeg skrev i fredagens indlæg, blev jeg virkelig bevæget af hans digt; A Smile to Remember, som er at finde i denne uges onsdagsønske, blandt en masse andre digte.
TE BEST OF TE BEST OF BUKOWSKI
Te Pleasures of te Damned is a selection of te best poetry from America's most iconic and imitated poet, Charles Bukowski. Celebrating te full range of te poet's extraordinary sensibility and his uncompromising linguistic brilliance, these poems cover a lifetime of experience, from his renegade early work to never-before-collected poems penned during te final days before his death.
Selected by John Martin, Bukowski's long-time editor and te publisher of te legendary Black Sparrow Press, this stands as what Martin calls 'the best of te best of Bukowski'.
Te Pleasures of te Damned is an astonishing poetic treasure trove, essential reading for both long-time fans and those just discovering this unique and important American voice.
Indsendt af Maria kl. 17.00 Ingen kommentarer:
Send med mailBlog om dette!Del via TwitterDel via FacebookDel på Pinterest
søndag den 13. september 2015
Boganmeldelse: Svøm med dem som drukner af Lars Mytting
Køb bogen hos Plusbog.dk til 99,- (hvis du har plusbogabonnement) eller hos Williamdam.dk til 229,-
Titel: Svøm med dem som drukner
I efteråret 1971 bliver et ungt norsk par dræbt i en fransk skov af en granat fra 1. Verdenskrig. Deres lille søn Edvard er sporløst forsvundet, men dukker fire dage senere op et helt andet sted i Frankrig. Hvor har han været? Og hvem har taget sig af ham?
Efter forældrenes død vokser Edvard op hos sine bedsteforældre på en gård i de norske fjelde. Da bedstefaren dør, står Edvard tilbage med en række ubesvarede spørgsmål. Hvad lavede hans forældre i Frankrig? Hvorfor begav de sig ind i den afspærrede skov? Og hvem er det, der har sendt en imponerende trækiste, som bedstefaren skal begraves i?
Jagten på svar fører den 23-årige Edvard til Shetlandsøerne og Frankrig, hvor han må grave i de mørkeste kroge af slægtens historie, der viser sig at være nært forbundet med det 20. århundredes store europæiske tragedier.
Svøm med dem som drukner er en vaskeægte slægtshistorie. Den har et stort persongalleri, men bekendtskabet bliver på intet tidspunkt overfladisk. Alle romanens karakterer beskrives med en gennemgribende inderlighed, og på trods af halvdelen af dem kun optræder i Edwards erindring, føler man som læser alligevel, at man kender dem. Historien er spækket med detaljerede beskrivelser af natur og omgivelser, som gør fortællingen levende og nærværende.
Edward, som er romanens hovedpersonen, er ikke en karakter jeg kom til at identificere mig med og han er egentlig heller ikke specielt elskværdig. Men jeg nød at følge hans søgen efter sin egen historie, og selvom jeg ikke umiddelbart kunne identificere mig med ham, kunne jeg sagtens forholde mig til ønsket om at finde ud af hvem man er, og hvor man kommer fra.
Der er en del gammeldags floskler, men jeg synes rent faktisk de klæder fortællingen, som der på en eller anden måde er noget gammeldags over. Faktisk havde jeg aldrig gættet, at bogen var så ny, hvis ikke jeg på forhånd vidste det.
Netop som man tror historien har nået sit antiklimaks og egentlig bare venter på en stille og rolig afslutning, kommer der et overraskende twist og man bliver som læser opslugt på ny.
Man skal nok være glad for enten historie eller slægtsromaner, hvis denne skal fange interessen. Den vinder ikke prisen som den bedste bog jeg har læst, men jeg synes helt sikkert den var tiden værd. En god, solid slægtshistorie.
Bogen vandt Bokhandlerprisen 2014, som også er kendt som Tak-for-bogen-prisen. Den bliver uddelt hvert år af Den Norske Bokhandlerforening efter afstemning. Prisen kan sammenlignes med De Gyldne Laurbær i Danmark.
Indsendt af Maria kl. 20.00 Ingen kommentarer:
Send med mailBlog om dette!Del via TwitterDel via FacebookDel på Pinterest
fredag den 11. september 2015
Af en eller anden årsag, har jeg aldrig overvejet at læse Bukowski. Heldigvis var jeg forleden i teatret med mit studie, hvor vi så stykket: "Late Night Bukowski" på Teater Momentum i Odense.
Stykket var en blanding af Bukowskis tekster opført af Jesper Lohmann og Peter Gantzler i vaskeægte macho-stemning, med dunkel belysning, øl i glasset og lummer humor. De blev akkompagneret af en talentfuld guitarist, Tin Soheili, som var med til at skabe en maskulin, rå og alligevel poetisk stemning.
Jeg er glad for, at jeg så stykket, for det fik åbnet mine øjne for en litterær oplevelse, som jeg muligvis havde forpasset, hvis ikke jeg havde set det. Det er egentlig lidt sært, for jeg gav en gang min bror "Ham on Rye" i gave, så det er ikke fordi jeg har været blind for at se Bukowski, jeg har bare slet ikke overvejet selv at læse hans værker.
Bukowski blev født i Tysland i 1920. Her var hans far udstationeret tysk-amerikansk soldat og hans mor lokal tysker. Allerede i 1922 rejste familien til LA og Bukowski voksede op under Depressionen. Hans barndom var præget af vold (fra faderens side) og fattigdom. Som teenager fik han en hudsygdom, som fik ham til at isolere sig og føle sig anderledes. Denne oplevelse skulle efter sigende være inspirationen til mange af hans digte, hvor han tydeligt beskriver sit anstrengte forhold til andre mennesker, som han selv har beskrevet på følgende vis:
“I don't hate people. I just feel better when they aren't around.”
De fleste af hans værker er tematiseret omkring sex, depression og vold og bærer præg af en rå og mørk maskulinitet, som muligvis blev forstærket af hans konstante alkoholrus.
Jeg vil gerne læse nogle af hans romaner, men jeg hungrer især efter at blive bekendt med flere af hans digte. Ét digt ramte mig især, det gik lige i hjertet og jeg mærker en klump i halsen, hver gang jeg tænker på det. Digtet kan findes i digtsamlingen Te Night Torn Mad With Footsteps, samt læses herunder.
A Smile To Remember
we had goldfish and they circled around and around
in te bowl on te table near te heavy drapes
covering te picture window and
my mother, always smiling, wanting us all
to be happy, told me, "be happy Henry!"
and she was right: it's better to be happy if you
but my father continued to beat her and me several times a week while
raging inside his 6-foot-two frame because he couldn't
understand what was attacking him from within.
my mother, poor fish,
wanting to be happy, beaten two or three times a
week, telling me to be happy: "Henry, smile!
why don't you ever smile?"
and then she would smile, to show me how, and it was te
saddest smile I ever saw
one day te goldfish died, all five of them,
they floated on te water, on their sides, their
and when my father got home he threw them to te cat
there on te kitchen floor and we watched as my mother
Indsendt af Maria kl. 16.30 1 kommentar:
Send med mailBlog om dette!Del via TwitterDel via FacebookDel på Pinterest
onsdag den 9. september 2015
Køb den på Plusbog.dk her (prisen er en del lavere med plusbogabbonement) eller på Saxo.com her.
Denne uges onsdagsønske virker måske lidt fjollet, eftersom jeg netop har afholdt en konkurrence, hvor præmien var selvsamme bog. Men jeg har desværre ikke selv haft mulighed for at læse bogen, og selvom jeg havde lyst til at lade mig selv vinde bogen, var jeg også klar over, at det nok ikke var en særlig god ide. ;) Jeg ELSKER historiske romaner og jeg er slet ikke i tvivl om, at denne ville gå rent ind hos mig. Med topanmeldelser fra de største litteraturanmeldere og utallige nomineringer til litterære priser, må den være noget helt særligt. Jeg håber snart at få fingre i den. :)
"Marie-Laure LeBlanc mister som seksårig synet. Hendes far, låsesmeden på det naturhistoriske museum i Paris, bygger en perfekt miniaturemodel af deres kvarter til hende, så hun kan lære at finde vej hjem. Men da Paris invaderes af tyskerne under anden verdenskrig, må far og datter flygte. Med sig har de en uvurderlig hemmelighed.
Den forældreløse Werner Pfennigs skæbne er de tyske kulminer, hvor hans far mistede livet. Men da han en dag finder en ødelagt radio, fyldes verden pludselig med muligheder. Hans evner vinder ham en plads på et eliteakademi for Hitlerjugend, men hvor store bliver omkostningerne, når Werner tvinges til at forfølge sine ambitioner?
Langt væk i den ældgamle fæstningsby Saint-Malo lytter en ensom mand med granatchok til en for længst forsvundet stemme. Han går på opdagelse i nye verdner uden nogensinde at forlade sit hus, men alligevel får hans eventyr alvorlige konsekvenser.
I et Europa opslugt af krig kolliderer tilværelser uforudsigeligt. Alt det lys vi ikke ser er et studie i, hvordan mennesker mod alle odds forsøger at finde ud af, hvad der er rigtigt og godt. En medrivende historie om mod og tvivl, en bittersød fortælling om kærlighedens væsen. "
Indsendt af Maria kl. 17.00 4 kommentarer:
Send med mailBlog om dette!Del via TwitterDel via FacebookDel på Pinterest
søndag den 6. september 2015
Boganmeldelse: Det jeg elskede af Siri Hustvedt
For en del år siden, præsenterede min bror mig for Siri Hustvedt, da han, til min fødselsdag, forærede mig Med bind for øjnene. Da jeg fik den, var jeg meget spændt på, hvad jeg kunne forvente. Det skyldtes, at bogen på det tidspunkt lå rigtig langt fra det, jeg normalt læste. Jeg husker den som meget speciel, god uden egentlig at handle om noget. Og selvom den ikke er på min liste over favoritter, så må den alligevel have vækket noget i mig, for efterfølgende begyndte jeg at opstøve alt, hvad jeg kunne af Hustvedt. I sommers fik jeg omsider tid til at få læst Det jeg elskede og hold nu fast, hvor jeg elskede den. Jeg kan simpelthen ikke rose den nok, og du kan læse hvorfor herunder.
Dansk titel: Det jeg elskede
Original titel: What I loved
På et galleri i New York ser kunsthistorikeren Leo Hertzberg et ukendt maleri, der fascinerer ham dybt. Han opsporer kunstneren bag, Bill Wechler, og mødet bliver indledningen til et livslangt venskab. Gennem deres hustruer, Erica og Lucille, og siden to sønner, der kommer til verden samtidig og vokser op næsten som brødre, flettes de to familiers liv tæt sammen. Selv ikke da Bill forlader Lucille til fordel for sin smukke og mystiske model, Violet, slås der skår i venskabet. Men midt i idyllen rammer tragedien. Fra en lys tilværelse fuld af kunst og kærlighed væltes de to familier omkuld af tab og savn - og et skræmmende møde med sindets mørkeste afkroge. Ingenting kan nogen sinde blive som før.
Fortællingen starter uden nogen som helst form for præsentation. Vi møder Leo, som er i færd med at læse en brevveksling mellem hans vennepar, Violet og Bill. Brevene bliver således opstarten for fortællingen af den fulde historie, set fra Leos synspunkt. Historien er en syret, makaber og pervers fortælling, som finder sted i New Yorks kunstnermiljø. Persongalleriet er ikke så stort, og læseren kommer virkelig tæt på de få, som historien tager udgangspunkt i. De er så velportrætteret, at jeg følte, de var mine venner. Det faktum sammenlagt med den dybe intensitet gør, at bogen tog prisen som værende den bedste bog, jeg nogensinde har læst.
Det fascinerer mig, at man kan fremstille en verden, som er så rædselsfuld, og stadig give mig lyst til mere. Jeg har aldrig i mit liv oplevet en bog, som satte sig sådan i mig. Længe efter den var færdig, gik jeg stadig og tænkte på den. Den gjorde mig sulten efter at vide alt om karaktererne i bogen. Og det i en sådan grad, at jeg måtte Google de gader, de gik på, den kunst, de beskæftigede sig med, den musik, de lyttede til. Jeg måtte bare have mere. Det var som om jeg nægtede at indse, at den var færdig. Men det er vel lige netop det fantastiske ved litteratur. Selv efter endt læsning kan det fortsætte, og du bestemmer egentlig selv, hvornår du er færdig med historien. Og visse historier vil man, som læser, aldrig slippe. I det her tilfælde er jeg ikke et øjeblik i tvivl om, at det er en af de bøger, jeg skal genlæse. Jeg blev trukket ind i en syret, pervers, grænseoverskridende og højst makaber verden, men jeg havde på ingen måde lyst til at forlade den igen.
Første gang jeg stiftede bekendtskab med Siri Hustvedt, strejfede tanken mig, at hun, i hendes skrivestil, på mange måder var en kvindelig udgave af Paul Auster. Mange år senere fandt jeg ud af, at de er gift.
Faktisk er Det jeg elskede dedikeret til hendes mand, forfatteren, Paul Auster.
Hustvedt har norske rødder, deraf navnet Hustvedt. Norsk er hendes modersmål, selvom hun er opvokset i Minnesota.
Indsendt af Maria kl. 19.09 Ingen kommentarer:
Send med mailBlog om dette!Del via TwitterDel via FacebookDel på Pinterest
onsdag den 2. september 2015
Klik her og køb bogen på plusbog.dk til 97,68 DKK. inkl. fragt.
Den gamle mand og havet er en gammel klassiker, og den er også på min liste over klassikere, som jeg gerne vil læse i løbet af mit liv. Sidst jeg læste en bog, med en gammel mand som hovedperson, var da jeg læste Memories of My Melancholy Whores og den var jeg helt vild med (læs anmeldelsen her). Jeg plejer ellers at have lidt svært ved, hvis hovedpersonen ikke umiddelbart er identificerbar for mig, men det var intet problem sidst, og derfor forestiller jeg mig, at det heller ikke gør noget i læsningen af denne. I 1953 modtog Hemingway Pulitzerprisen for Den gamle mand og havet og året efter modtog han Nobelprisen i litteratur.
Den gamle mand og havet fra 1952 er den klassiske fortælling om den gamle fisker, Santiago, der drager alene ud på havet for at fiske. Efter 84 døgns fiskeri uden fangst forsøger han atter lykken langt ude i Golfstrømmen, hvor de store fisk går. Og helt derude fanger han en kæmpe sværdfisk, en fangst den gamle fisker heroisk må forsvare mod de griske hajer. Den gamle mand og havet er en saga om fiskeren og havet og ikke mindst en mytisk beretning om menneskets vilkår.
Ernest Hemingway (1899-1961) har med ‘Den gamle mand og havet’ skrevet en fascinerende skildring af fiskerens ukuelige vilje og kampen med sit store bytte på det vældige hav.
Indsendt af Maria kl. 21.00 Ingen kommentarer:
Send med mailBlog om dette!Del via TwitterDel via FacebookDel på Pinterest
tirsdag den 1. september 2015
And te winner is ..
Så har jeg fundet en vinder af min giveaway. Hop over på Instagram og se hvem den heldige er (@bookmeupscotty). Måske er det dig. :)
Indsendt af Maria kl. 05.05 Ingen kommentarer:
Send med mailBlog om dette!Del via TwitterDel via FacebookDel på Pinterest
Nyere indlæg Ældre indlæg Start
Abonner på: Indlæg (Atom)
På Book me up, Scotty! blogger jeg løs om bøger og kultur. Du finder flest boganmeldelser, men også anbefalinger og tanker om kulturliv og litteraturens verden. Jeg elsker at tale om de bøger, jeg læser, så efterlad gerne en kommentar, hvis du har noget på hjerte. God fornøjelse!
Litterære arrangementer og bogevents
Boganmeldelse: Jeg vælger uden filter
Boganmeldelse: Seks år af Harlan Coben
Top 5 storslåede biblioteker
Boganmeldelse: Svøm med dem som drukner af Lars My...
Boganmeldelse: Det jeg elskede af Siri Hustvedt
And te winner is ..
Få 60 dages gratis streaming, når du benytter koden BookmeupStream
Rejser tema. Leveret af Blogger.